CELEX: 62011CA0022
Language: sl
Date: 2012-10-04 00:00:00
Title: Zadeva C-22/11: Sodba Sodišča (tretji senat) z dne 4. oktobra 2012 (predlog za sprejetje predhodne odločbe Korkein oikeus – Finska) – Finnair Oyj proti Timyju Lassooyu (Zračni promet — Uredba (ES) št. 261/2004 — Odškodnina potnikom v primeru zavrnitve vkrcanja — Pojem „zavrnitev vkrcanja“ — Izključitev opredelitve kot „zavrnitev vkrcanja“ — Odpoved leta zaradi stavke na letališču odhoda — Prerazporeditev letov po odpovedanem letu — Pravica do odškodnine potnikov na teh letih)

24.11.2012   
            
            
               SL
            
            
               Uradni list Evropske unije
            
            
               C 366/9
            
         Sodba Sodišča (tretji senat) z dne 4. oktobra 2012 (predlog za sprejetje predhodne odločbe Korkein oikeus – Finska) – Finnair Oyj proti Timyju Lassooyu
   (Zadeva C-22/11) (1)
   
   (Zračni promet - Uredba (ES) št. 261/2004 - Odškodnina potnikom v primeru zavrnitve vkrcanja - Pojem „zavrnitev vkrcanja“ - Izključitev opredelitve kot „zavrnitev vkrcanja“ - Odpoved leta zaradi stavke na letališču odhoda - Prerazporeditev letov po odpovedanem letu - Pravica do odškodnine potnikov na teh letih)
   2012/C 366/15
   Jezik postopka: finščina
   
      Predložitveno sodišče
   
   Korkein oikeus
   
      Stranki v postopku v glavni stvari
   
   
      Tožeča stranka: Finnair Oyj
   
      Tožena stranka: Timy Lassooy
   
      Predmet
   
   Predlog za sprejetje predhodne odločbe – Korkein oikeus – Razlaga členov 2(j), 4 in 5 Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (UL, posebna izdaja v slovenščini, poglavje 7, zvezek 8, str. 10) – Izredne razmere – Odpoved leta zaradi stavke osebja na letališču odhoda – Prerazporeditev letov zaradi zmanjšanja škodljivih posledic za potnike odpovedanega leta – Prerazporeditev, ki vpliva tudi na poznejše lete – Pravica potnikov na teh letih, da prejmejo odškodnino
   
      Izrek
   
   
               1.
            
            
               Pojem „zavrnitev vkrcanja“ v smislu členov 2(j) in 4 Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 je treba razlagati tako, da se nanaša ne le na zavrnitev vkrcanja zaradi prevelikega števila rezervacij, ampak tudi na zavrnitve vkrcanja iz drugih razlogov, na primer zaradi operativnih težav.
            
         
               2.
            
            
               Člena 2(j) in 4(3) Uredbe št. 261/2004 je treba razlagati tako, da nastanek „izrednih razmer“, zaradi katerih letalski prevoznik prerazporedi lete po tem, ko so te izredne razmere nastale, ne more upravičiti „zavrnitve vkrcanja“ na navedenih poznejših letih in tega prevoznika ne more oprostiti obveznosti plačila odškodnine iz člena 4(3) te uredbe potniku, ki mu je zavrnil vkrcanje na enega od teh letov, organiziranih po nastanku navedenih razmer.
            
         
      (1)  UL C 80, 12.3.2011.